**Všeobecne záväzné nariadenie**

**obce Geraltov**

**č. 1/2024**

***o miestnych daniach a o miestnom poplatku za komunálne odpady a drobné stavebné odpady na území obce Geraltov***

**Návrh VZN:**

Vyvesený na úradnej tabuli obce dňa 22.11.2024 a zverejnený na webovom sídle obce dňa 22.11.2024.

Dátum začiatku lehoty na pripomienkové konanie: 22.11.2024

Pripomienky zaslať písomne na adresu Obecného úradu Geraltov

alebo elektronicky na adresu: obecgeraltov@gmail.com

Dátum ukončenia lehoty pripomienkového konania: 2.12.2024

**Všeobecne záväzné nariadenie**

**Obce Geraltov**

**č. 1/2024,**

**o miestnych daniach a o miestnom poplatku za komunálne odpady a drobné stavebné odpady na území obce Geraltov**

Obec Geraltov v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e nasledovné znenie všeobecného záväzného nariadenia platného pre územie obce.

1. **časť**
   * **1**

**Základné ustanovenie**

1./ Toto všeobecne záväzné nariadenie (ďalej len „VZN“) upravuje podrobné podmienky ukladania miestnych daní a miestneho poplatku za komunálne odpady a drobné stavebné odpady (ďalej len „miestne dane a miestny poplatok“) na území obce Geraltov a miestnych častí Žatkovce a Závadka.

2./ Obec Geraltov na svojom území ukladá tieto miestne dane:

a/ *daň z nehnuteľností;*

b/ *daň za psa;*

c/ *daň za užívanie verejného priestranstva.*

3./ Obec Geraltov na svojom území ukladá *miestny poplatok* za komunálne odpady a drobné stavebné odpady.

4./ Zdaňovacím obdobím miestnych daní, uvedených v § 1 ods. 2, písm. a/, b/, e/ a f/ je kalendárny rok.

1. **časť**

**Miestne dane**

**§ 2**

**DAŇ Z NEHNUTEĽNOSTÍ**

Daň z nehnuteľností zahŕňa

a/ daň zpozemkov;

b/ daň zo stavieb.

**§ 3**

**Daň z pozemkov**

1./ Daňovníkom dane z pozemkov sú tí, ktorí sú uvedení v ustanovení § 5 zákona č.

582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej aj ako „zákon o miestnych daniach“).

2./ Predmetom dane z pozemkov sú pozemky na území obce Geraltov v členení podľa § 6 ods. 1 až 7 zákona o miestnych daniach.

3./ Základom dane z pozemkov podľa § 6 ods. 1 písm. a) zákona o miestnych daniach je hodnota pozemku bez porastov, určenávynásobením výmery pozemkov m2 a hodnoty pôdy za 1 m2 uvedenej v prílohe č. 1 zákona pre k. ú. Geraltov, Žatkovce,Závadka. Základom dane z pozemkov pre ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom, je hodnota pozemku bez porastov určená vynásobením výmery pozemkov v m2 a hodnoty za m2 uvedenej v prílohe č. 1 zákona pre ornú pôdu.

|  |  |  |
| --- | --- | --- |
| Katastrálne územie | Orná pôda, chmeľnice, | Trvalé trávnaté porasty |
|  | vinice, ovocné sady |  |
| **Geraltov** | **0,1616 €/m2** | **0,0315 €/m2** |
| **Žatkovce** | **0,1443 €/m2** | **0,0232 €/m2** |
| **Závadka** | **0,1500 €/m2** | **0,0185 €/m2** |

4./ Základom dane z pozemkov pre *lesné pozemky*, na ktorých sú hospodárske lesy, *rybníkys chovom rýb* aza ostatné hospodársky využívané vodné plochy je hodnota pozemku bezporastov určená vynásobením výmery pozemkov v m2 a hodnoty pozemku určenej správcom dane v zmysle § 7 ods. 5 zákona, vo výške **0,0739 € za m2.**

5./ Základom dane z pozemkov pre pozemky druhu *záhrady, zastavanéplochy anádvoria,stavebné pozemky a ostatné plochy* je hodnota pozemku určená vynásobením výmerypozemkov v m2 a hodnoty pôdy za 1m2, uvedenej v prílohe č. 2 zákona pre k. ú. Geraltov, Žatkovce, Závadka.

|  |  |
| --- | --- |
| Záhrada | **1,3200 €/m2** |
| zastavané plochy a nádvoria | **1,3200€/m2** |
| ostatné plochy okrem stavebný pozemkov | **1,3200 €/m2** |
| stavebné pozemky | **13,2700 €/m2** |

6./ Výpočet sa musí prevádzať vždy k 1. januáru zdaňovacieho obdobia. Na zmeny, ktoré nastanú počas zdaňovacieho obdobia, správca dane nebude prihliadať, okrem prípadov, kde je to stanovené platnou právnou úpravou.

7./ Obec Geraltov určuje upravenú ročnú sadzbu dane z pozemkov pre jednotlivé druhy pozemkov nasledovne:

|  |  |
| --- | --- |
| **Druh pozemku** | **Ročná sadzba [%]** |
| a) orná pôda, chmeľnice, vinice, ovocné sady, trvalé trávnaté porasty, ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom | **1,05** |
| b) záhrady | **0,15** |
| c) zastavané plochy a nádvoria, ostatné plochy, okrem ostatných plôch podľa písmena a) | **0,35** |
| d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy | **2,50** |
| e) stavebné pozemky | **0,35** |

8./ Obec Geraltov určuje na pozemky, na ktoré bolo vydané povolenie dobývania ložiska nevyhradeného nerastu alebo na ktorých sa nachádza zariadenie na výrobu elektriny zo slnečnej energie, transformačná stanica, predajný stánok ročnú sadzbu dane z pozemkov:

|  |  |
| --- | --- |
| **Druh pozemku** | **Ročná sadzba [%]** |
| a) orná pôda, chmeľnice, vinice a ovocné sady, trvalé trávnaté porasty | 0,75 |
| b) zastavané plochy a nádvoria, ostatné plochy, | 0,75 |

**§4**

**Daň zo stavieb**

1./ Daňovníkom dane zo stavieb sú tí, ktorí sú uvedení v ustanovení § 9 zákona

o miestnych daniach.

2./ Predmetom dane zo stavieb sú stavby, ktoré majú jedno alebo viac nadzemných podlaží alebo podzemných podlaží, spojené so zemou pevným základom alebo ukotvené pilótami. Na daňovú povinnosť nemá vplyv skutočnosť, že stavba sa prestala užívať.

3./ Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby. Základom dane pri stavbe hromadných garáží umiestnenej pod zemou je výmera zastavanej plochy v m2, pričom zastavanou plochou sa rozumie pôdorys na úrovni najrozsiahlejšej podzemnej časti stavby.

4./ Upravená ročná sadzba dane zo stavieb v zmysle § 12 ods. 2 cit. zákona za každý aj začatý m2 zastavanej plochy je nasledovná:

|  |  |
| --- | --- |
| **Druh stavby** | **Ročná sadzba [€/m2]** |
| a/ **stavby na bývanie** a drobné stavby, ktoré majú doplnkovú funkciu pre hlavnú stavbu | **0,15** |
| b/ **stavby na pôdohospodársku produkciu**, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | **0,25** |
| c) **za chaty a stavby na individuálnu rekreáciu** | **0,25** |
| d) za **samostatne stojace garáže** | **0,25** |
| e) za stavby hromadných garáží | **0,25** |
| f) za stavby hromadných garáží umiestnené pod zemou | **0,25** |
| g) za **priemyselné stavby**, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu | **0,33** |
| h) za stavby na **ostatné podnikanie a na zárobkovú činnosť**, skladovanie a administratívu súvisiacu s ostatným podnikaním a zárobkovou činnosťou | **0,33** |
| i) za **ostatné stavby** neuvedené v písmenách a) až h) | **0,33** |

|  |
| --- |
|  |

5./ Ak ide o viacpodlažnú stavbu, daň zo stavieb sa vypočíta ako súčin základu dane podľa § 11 cit. zákona a ročnej sadzby dane zo stavieb podľa § 12 cit. zákona zvýšenej o súčin počtu ďalších podlaží a príplatku za podlažie podľa § 12 ods. 3 cit. zákona. Do počtu ďalších podlaží pri výpočte dane zo stavieb v prípade viacpodlažnej stavby sa nezapočítava prvé nadzemné podlažie.

Pri viacpodlažných stavbách podľa § 4 ods. 4, písm. a, b, c, g, h, i tohto VZN sa určuje príplatok za podlažie v sume **0,15€za** každé ďalšie **podlažie** okrem prvého nadzemného podlažia.

**§ 5**

**Spoločné ustanovenia pre daň z nehnuteľností**

1./ Od dane sú **oslobodené** (§17 ods. 1 cit. zákona)

**a/** pozemky, stavby anebytové priestory vo vlastníctve obce, ktorý je správcom dane;

**b/** pozemky astavby alebo ich časti, slúžiace na vzdelávanie alebo na vedecko-výskumnéúčely, na vykonávanie náboženských obradov, vo vlastníctve verejných vysokých škôl alebo vo vlastníctve štátu, v užívaní štátnych vysokých škôl, vo vlastníctve štátu v správe Slovenskej akadémie vied alebo vo vlastníctve cirkví a náboženských spoločností registrovaných štátom, ako aj pozemky a stavby alebo ich časti slúžiace stredným školám, učilištiam, strediskám praktického vyučovania a školským zariadeniam v zriaďovateľskej pôsobnosti samosprávnych krajov alebo školám a školským zariadeniam v zriaďovateľskej pôsobnosti krajských školských úradov a pozemky, stavby a nebytové priestory vo vlastníctve Slovenského červeného kríža.

2./ Správca dane ustanovuje, že poskytuje **oslobodenie od dane z pozemkov** (§17 ods. 2 cit. zákona) nasledovne:

**a/** pozemky, na ktorých sú cintoríny;

**b/** pozemky verejne prístupných parkov, priestorov a športovísk;

**c/** pozemky funkčne spojené so stavbami slúžiacimi verejnej doprave.

3./ Správca dane ustanovuje, že poskytuje **oslobodenie dane zo stavieb** (§17 ods. 3 cit. zákona) nasledovne:

**a/** zdaňovej povinnosti na**samostatne stojace garáže**vlastníctve občanov s **ťažkým zdravotným postihnutím** a držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.

4./ Správca dane ustanovuje, že poskytuje **zníženie dane zo stavieb**na bývanie vo výške **50%**(§17 ods. 3 cit. zákona) nasledovne:

**a/** vo vlastníctve občanov samostatne žijúcich staršíchako **75 rokov**

**b/** občanov s **ťažkým zdravotným postihnutím,** držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie;

5./ Daňovník je povinný v priznaní uviesť všetky skutočnosti rozhodujúce na výpočet dane a daň si sám vypočítať.

* **6**

**Daň za psa**

1./ Predmetom dane za psa je pes starší ako 6 mesiacov, chovaný fyzickou alebo právnickou osobou.

2./ Predmetom dane za psa nie je pes chovaný na vedecké a výskumné účely, pes umiestnený v útulku zvierat, pes so špeciálnym výcvikom, ktorého vlastní alebo používa občan s ťažkým zdravotným postihnutím.

3./ Daňovníkom je fyzická alebo právnická osoba, ktorá je vlastníkom alebo držiteľom psa, ak sa nedá preukázať, kto psa vlastní.

4./ Základom dane je počet psov.

5./ Sadzba dane je:

**5,- €** za*jedného psa*a*kalendárny rok*atakto určená sadzba platí za každého ďalšiehopsa a kalendárny rok u toho istého daňovníka, držaného

* v rodinných domoch;
* v objektoch slúžiacich na podnikateľské a iné zárobkové činnosti,

6./ Daňová povinnosť vzniká prvým dňom kalendárneho mesiaca, nasledujúceho po mesiaci, v ktorom sa pes stal predmetom dane podľa § 22 ods. 1 cit. zákona a zaniká posledným dňom mesiaca, v ktorom pes už nie je predmetom dane.

Daňovník písomné oznámi správcovi dane údaje potrebné pre vyrubenie dane, ktoré musia obsahovať najmä meno, priezvisko a adresu trvalého pobytu vlastníka (resp. držiteľa) psa, označenie psa, jeho vek, spôsob a dátum nadobudnutia, stanovište psa a druhy vykonaných veterinárnych očkovaní.

Pri zániku daňovej povinnosti predloží daňovník správcovi dane čestné vyhlásenie alebo doklad od veterinárneho lekára o utratení psa.

7./ Od dane sú **oslobodení:**

a/ osamelo žijúci dôchodcovia nad 70 rokov a;

b/ občania s ťažkým zdravotným postihnutím

Oslobodenie sa vzťahuje na držanie jedného psa. Na ďalších psov sa oslobodenie nevzťahuje.

9./ Daň z nehnuteľností a daň za psa vyrubuje správca dane každoročne na celé zdaňovacie obdobie jedným rozhodnutím.

**§ 7**

**Daň za užívanie verejného priestranstva**

1./ Predmetom dane za užívanie verejného priestranstva je osobitné užívanie verejného priestranstva a dočasné parkovanie motorového vozidla.

2./ Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky, trvalé parkovanie vozidla mimo stráženého parkoviska a podobne. Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.

3./ Verejným priestranstvom na účely tohto nariadenia sú verejnosti prístupné pozemky vo vlastníctve obce Geraltov okrem tých, ktoré sú vo vlastníctve fyzických a právnických osôb, alebo ku ktorým majú tieto osoby právo hospodárenia. Verejným priestranstvom sa rozumejú nasledovné miesta:

**a/** hlavné (štátne) a všetky vedľajšie (miestne) cestné komunikácie v celej svojej dĺžkea v šírke od krajnice po krajnicu;

**b/** vybudovaný chodník, príp. aj upravená plocha pre chodenie obyvateľov na celom územíobce;

**c/** všetky neknihované parcely v intraviláne obce;

4./ Vyhradenými priestormi verejného priestranstva na dočasné parkovanie motorového vozidla v obci Geraltov sú

* priestory pri OcÚ a priestor pri kostole

5./ Daňovníkom je fyzická alebo právnická osoba, ktorá verejné priestranstvo užíva.

6./ Základom dane za užívanie verejného priestranstva je výmera užívaného verejného priestranstva v m2 alebo parkovacie miesto.

7./ Sadzba dane za užívanie verejného priestranstva je:

|  |  |
| --- | --- |
| Sadzba dane za každý aj začatý m2 užívaného verejného priestranstva a za každý aj začatý deň | Za umiestnenie: |
| a/ **0,50 €** | skládky |
| b/ **0,50 €** | cirkusu, lunaparku a iných atrakcií |
| c/**0,50 €** | zariadenia na poskytovanie služieb a predajného zariadenia |
| d/**0,50 €** | informačno-reklamného zariadenia |
| e/**0,50 €** | v ostatných prípadoch |

Za **dočasné parkovanie motorového vozidla** je sadzba **0,10 €** za jedno parkovacie miesto za každý aj začatý deň.

8./ Daňová povinnosť vzniká dňom začatia osobitného užívania verejného priestranstva a zaniká dňom ukončenia užívania verejného priestranstva.

Daňovník je povinný osobne alebo písomne podať oznámenie o začatí užívania verejného priestranstva Obecnému úradu Geraltov a to pred začatím osobitného užívania verejného priestranstva, najneskôr v deň, v ktorom sa má realizovať užívanie verejného priestranstva.

Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu Geraltov skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

9./ Splatnosť poplatku sa stanovuje nasledovne:

a/ pri dobe užívania verejného priestranstva najviac 15 dní, pri ohlasovaní vzniku poplatkovej povinnosti na Obecnom úrade Geraltov;

b/ pri dobe užívania verejného priestranstva dlhšie ako 15 dní, týždennými alebo mesačnými splátkami, pričom termín a spôsob splátok určí poverený zamestnanec správcu miestnej dane na Obecnom úrade Geraltov pri ohlásení vzniku daňovej povinnosti daňovníkom.

10./ Od dane sú oslobodení užívatelia verejného priestranstva, ktorí organizujú na verejnom priestranstve kultúrnu, športovú alebo spoločenskú akciu bez vstupného alebo akciu, ktorej celý výťažok je určený na charitatívne a verejno-prospešné účely.

**III. časť**

**Miestny poplatok**

**§ 8**

**Miestny poplatok za komunálne odpady a**

**drobné stavebné odpady**

1./ Ak ďalej nie je ustanovené inak, poplatok platí poplatník, ktorým je:

a/ **fyzická osoba,** ktorá má v obci trvalý pobyt,

b/ **fyzická osoba**, ktorá má v obci prechodný pobyt,

c/ **fyzická osoba,** ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok

v zastavanom území obce okrem lesného pozemku a pozemku, ktorý je evidovaný

v katastri nehnuteľností ako vodná plocha (ďalej len „nehnuteľnosť“);

d/ **právnická osoba,** ktorá je oprávnená užívať alebo užíva nehnuteľnosť, nachádzajúcu sa na území obce na iný účel ako na podnikanie;

e/ **podnikateľ,** ktorý je oprávnený užívať alebo užíva nehnuteľnosť, nachádzajúcu sa na území obce na účel podnikania.

2./ Ak má fyzická osoba v obci súčasne trvalý aj prechodný pobyt, poplatok platí iba z dôvodu trvalého pobytu. Ak má fyzická osoba v obci trvalý alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého alebo prechodného pobytu.

3./ Poplatok od poplatníka v ustanovenej výške pre obec vyberá a za vybraný poplatok ručí:

**a/** vlastník nehnuteľností; ak je nehnuteľnosť v spoluvlastníctve viacerých spoluvlastníkovalebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí; ak nedošlo k určeniu zástupcu alebo správcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie;

**b/** správca, ak je vlastníkom nehnuteľnosti štát, vyšší územný celok alebo obec (ďalej len„platiteľ“). Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

4./ Poplatková povinnosť vzniká dňom, ktorým nastane skutočnosť uvedená v § 12 odseku 2 tohto nariadenia. Poplatková povinnosť zaniká dňom, ktorým zanikne skutočnosť, zakladajúca vznik poplatkovej povinnosti.

5./ Pre poplatníka uvedeného v ods. 1, písm. a/ nie je zavedený množstvový zber zmesového komunálneho odpadu. V prípade, že v spoločnej domácnosti poplatníka žije 9 a viac osôb, má poplatník nárok na vývoz druhej smetnej nádoby bez poplatku. Pre poplatníka – fyzickú osobu je zavedený množstvový zber drobného stavebného odpadu.

6./ Sadzba poplatku je:

**a/** pre poplatníka podľa ods. 1, písm. a/:

**0,0603 €** za osobu a kalendárny deň (**22** € za kalendárny rok a za každú osobu)

**b/** pre poplatníka podľa ods. 1, písm. b/, c/, d/ a e/:

**0,0140 €** za jeden liter komunálnych odpadov alebo drobných stavebných odpadov pri nádobe s objemom do 120 L ( pri 110L ide o **40,04** € pri frekvencii 26 vývozov ročne)

**0,0158 €** za jeden liter komunálnych odpadov alebo drobných stavebných odpadov pri nádobe s objemom 1100 L a viac ( 451,88€ pri frekvencii 26 vývozov ročne a 903,76€ pri frekvencii 52 vývozov ročne)

**c/** pre poplatníka podľa ods. 1, písm. b/ c/ d/ a e/:

**0,0603 €** za osobu a kalendárny deň (**22 €/rok**) pre tých, ktorí nevyužívajú v obci systém množstvového zberu.

**d/0,0500 €** za kilogram drobných stavebných odpadov bez obsahu škodlivín. (50,00 €/t)

7./ Pri užívaní viac smetných nádob ako jednej, poplatníkom ktorý o to požiada a ktorý nevyužíva systém množstvového zberu sa výška poplatku zvyšuje **o26,60 €** za každú smetnú nádobu naviac.

8./ Obec určuje nasledovný poplatok :

**a/** pre poplatníka podľa ods. 1 písm. a/apoplatníka podľa ods. 1 písm. b/ na jeho žiadosť, akten nevyužíva systém množstvového zberu ako súčin sadzby poplatku a počtu kalendárnych dní v roku, počas ktorých má alebo bude mať poplatník v obci trvalý pobyt resp. prechodný pobyt;

**b/** pre poplatníka podľa ods. 1, písm.b/ c/ d/ a e/ -množstvový zber – ako súčin sadzbypoplatku za objem zbernej nádoby za 1 vývoz a počtu vývozov odpadu, ktoré poplatník užíva v súlade so zavedeným systémom zberu komunálnych odpadov a drobných stavebných odpadov (frekvencia vývozu odpadov);

**c/** pre poplatníka podľa ods. 1, písm.c/ d/ a e/ako súčin sadzby poplatku, počtukalendárnych dní v roku a ukazovateľa dennej produkcie komunálnych odpadov v zmysle § 79 ods. 3 cit. zákona. Obec Geraltov stanovuje výšku koeficientu na 1.

9./ Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

**a)** uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa § 77 ods. 7 zákona aj identifikačné údaje za ostatných členov domácnosti, a ak je poplatníkom osoba podľa § 77 ods. 2 písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

**b)** uviesť údaje rozhodujúce na určenie poplatku,

**c)** ak požaduje zníženie alebo odpustenie poplatku podľa § 82 zákona, predložiť aj doklady, ktoré odôvodňujú zníženie alebo odpustenie poplatku.

10./ Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali. Za zmenu skutočností rozhodujúcich na vyrubenie poplatku sa nepovažuje uplatnenie nároku na zníženie a odpustenie poplatku.

11./ Poplatok vyrubí obec platobným výmerom okrem prípadu poplatku za drobný stavebný odpad, ktorý uhrádza poplatník v hotovosti priamo na zbernom dvore poverenému zamestnancovi obce za skutočne odovzdané množstvo drobného stavebného odpadu, o čom sa poplatníkovi vydá príjmový pokladničný doklad

12./ Obec poplatok za komunálne odpady zníži o 30 %, za obdobie za ktoré poplatník preukáže správcovi poplatku, že viac ako 90 dní v zdaňovacom období sa nezdržiava alebo sa nezdržiaval na území obce na základe nasledujúcich podkladov:

|  |  |
| --- | --- |
| a) | poskytnutie údajov v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta prostredníctvom príslušného informačného systému verejnej správy, |
| b) | potvrdenia zamestnávateľa o trvaní pracovného pomeru na území Slovenskej republiky mimo obce s dokladom o ubytovaní, |
| c) | potvrdenia o pobyte vyhotovenom ubytovacím zariadením, prípadne preukázaním iného spôsobu ubytovania v mieste štúdia alebo v mieste práce (napríklad nájomnou zmluvou), |
| d) | potvrdenia o prechodnom pobyte v inej obci alebo meste, |
| e) | overeného čestného vyhlásenia o počte dní v zdaňovacom období, počas ktorých sa za preukázané obdobie nezdržiava alebo nezdržiaval na území obce, pokiaľ to nevyplýva z podkladov predložených podľa písmena a) až d) |

13./ Poplatník uplatní nárok na zníženie alebo odpustenie poplatku podľa podmienok a na základe podkladov najneskôr do 90 dní po skončení zdaňovacieho obdobia, inak nárok na zníženie alebo odpustenie poplatku zaniká.

14./ Obec vráti poplatníkovi pomernú časť poplatku do 30 dní v prípade úmrtia člena rodiny za zostávajúce mesiace, ak člen rodiny písomne preukáže rozhodujúce podklady pre vrátenie poplatku do 30 dní od vzniku skutočnosti na vrátenie poplatku a ak pomerná časť poplatku prevyšuje 3 €. V prípade narodenia dieťaťa vyrubí obec poplatníkovi platobným výmerom pomernú časť poplatku.

15./ Obec vráti poplatníkovi vyrubený poplatok, ak zanikne jeho poplatková povinnosť a preplatok prevyšuje 3€, pričom poplatník je povinný v zmysle zákona túto skutočnosť ohlásiť správcovi dane a písomnou žiadosťou požiadať o vrátenie preplatku, ktorej súčasťou bude fotokópia dokladu o úhrade poplatku. Po splnení uvedených podmienok správca dane vráti preplatok poplatníkovi do 30 dní.

16./ Obec oslobodzuje od poplatku uvedeného v bode 7 (užívanie viac smetných nádob ako jednej) poplatníka, ktorým je držiteľ preukazu fyzickej osoby s ťažkým zdravotným postihnutím, držiteľ preukazu fyzickej osoby s ťažkým zdravotným postihnutím so sprievodcom alebo prevažne alebo úplne bezvládna fyzická osoba.

**IV. časť**

**Spoločné a záverečné ustanovenia**

**§ 9**

**Spoločné ustanovenia**

1./ Správu miestnych daní a miestneho poplatku vykonáva obec Geraltov prostredníctvom starostu obce a povereným zamestnancomobce Geraltov.

2./ Dane a poplatok obec vyberá nasledovným spôsobom:

a/ v hotovosti do pokladne obecného úradu;

b/ prevodom na účet;

3./ Dane a poplatok podľa tohto nariadenia sa zaokrúhľuje na eurocenty nadol.

4./ Ak si daňovník a poplatník neplní oznamovacie a finančné povinnosti podľa tohto nariadenia, správca dane uplatní sankcie v zmysle zákona 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Zb. o správe daní (daňový poriadok)

5./ Správca dane určuje, že daň v úhrne nižšia ako 3 € sa nebude vyrubovať ani vyberať.

**§ 10**

**Záverečné ustanovenia**

1./ Pokiaľ v tomto všeobecnom záväznom nariadení nie je podrobnejšia úprava, odkazuje sa na zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Zb. o správe daní (daňový poriadok).

2./ Návrh tohto všeobecne záväzného nariadenia bol zverejnený na pripomienkovanie dňa 20.11.2024.

3./ Ruší sa Všeobecne záväzné nariadenie obce Geraltov č. 2/2023o miestnych daniach a o miestnom poplatku za komunálne odpady a drobné stavebné odpady na území obce Geraltov.

4./ Na tomto všeobecne záväznom nariadení obce Geraltov sa uznieslo Obecné zastupiteľstvo v Geraltove dňa 9.12.2024.

5./ Toto Všeobecne záväzné nariadenie bolo vyvesené dňa 15.12.2024a nadobúda účinnosť od 1.1.2025.

Mgr.Radovan Dziak

zástupca starosta obce Geraltov